جمهور باشلیغی رجب طیب ایردوغان، تورکیه – هنگری یوکسک سویه لی ستراتیژیک همکارلیک کینگشی نینگ تورتینچی جلسه سی چوکاتیده رسمی سفر آرقه لی هنگری گه جونب کیتدی.
ایردوغان انقره ایسن بوغه قونلغه سیده اویوشتیرگن مطبوعاتی کنفرانس نینگ آرتیدن تورکیه وقتی بیلن ساعت 10:37 ده هنگریگه جونب کیتدی.
ایردوغاننی جمهور باشلیغی اورینباسری فواد اوکتای و ایچکی ایشلر وزیری سلیمان سویلو جونتدی.
ایردوغان گه تورموش اوتاغی امینه ایردوغان، عایله، محنت و اجتماعی خذمتلر وزیری زهرا زمرت سلجوق، تشقی ایشلر وزیری مولود چاووش اوغلی، ترانسپورت و زیربنا وزیری جاهد تورخان، صنایع و تکنالوژی وزیری مصطفی ورنک، تجارت وزیری روخسار پیکجان، مدنیت وزیری و توریزم وزیری محمد نوری ایرسوی، عدالت و ترقیات حزبی رهبری اورینباسری جودد ییلمز، علاقه لر باشلیغی فخرالدین آلتون، جمهور رئیس لیک سوزچیسی ابراهیم قلین همراهلیک قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
